ნუაქშოტი

ნუაქშოტი () — მავრიტანიაშ ნანანოღა დო უშხუაშ ნოღა. ართ-ართ უდიდაშ ნოღა საჰარას. წჷმარინუანს მავრიტანიაშ ადმინისტრაციულ დო ეკონომუკურ ცენტრის.

1958 წანაშახ, ნუაქშოტი მორჩილი, მეჩხომეეფიშ ნოღა რდჷ. კოლონიაშახ ბორჯის დო უკულ ურკე კოლონიურ პერიოდის ხოლო თის მორჩილ შანულობა უღუდჷ. ორჩანიეთ, თე არანშე რდეს მოულირ ბერბერ მუსლიმეფი — ალმორავიდეფი. ნოღაშ ჯოხოშ უმკუჯინალო, ნამუთ ბერბერულო „ბორიამ აბანს შანენს“, ზჷმიერ კლიმატიშ დო ქიანაშ ცენტრალურ ნორთის დვალუაშ გეშა ნუაქშოტი მავრიტანიაშ ნანანოღათ გეგშაგორეს.Cities of the World, Vol. 1, p331; Brian Rajewski, ed., for Eastword Publications Development Inc., Cleveland, Ohio; Gale Research, Detroit, 1999. ISBN 0-8103-7692-X.

მავრიტანია საფრანგეთიშ კოლონია საფრანგეთიშ ბჟადალ აფრიკაშ აკოდგინალუაშა მიშმეშჷ დო თი ბორჯის თის ნანანოღა ვაუღუდჷ. თე ფუნქციეფს სენეგალიშ ნოღა სენ-ლუი არსულენდჷ. 1957 წანას, თე მორჩილი, ონიშოლ ნოღა ახალო გჷმოქიმინელ ქიანაშ ნანანოღათ გეგშაგორეს დო ქჷდიჭყეს აკოგაფაშ ამბიციურ პროგრამა, ნამუშ გეშა მუმალ წანას მახორობაშ მუდანობაქ 15 000 აკადგინჷ.Nouakchott . Questia. Accessed 25 August 2009. 1958 წანას, მავრიტანიაქ საფრანგეთიშ გოართოიანაფას ავტონომიურ რესპუბლიკაშ სტატუს მიპალუ, 1960 წანას — თიქ ზოხორინელ სახენწჷფოთ გჷნირთჷ, ნამუშ ნანანოღალა ნუაქშოტიქ დეინალუ.

 მაჸალე ნოღეფი 
  მადრიდი, ესპანეთი
  ტუკსონი, ააშ
  ლანჯოუ, ჩინეთი
  ამანი, იორდანია (1999)Amman’s Relations with Other Cities. Municipality of Greater Annam. Accessed 25 August 2009.

 რესურსეფი ინტერნეტის 
 რინა ნუაქშოტის 
 NASA-შ ფოტოეფი 

 სქოლიო 

კატეგორია:მავრიტანიაშ ნოღეფი
კატეგორია:აფრიკაშ ნანანოღეფი